Publication: Magyar Közlöny
Issue: MK-1998-56 (Year: 1998, Number: 56)
Era: 1990-2004
Section: Biztosító: a biztosítóintézetekről és biztosítási tevékenységről szóló 1995. évi XCVI. törvényben meghatározottak
Paragraph Index: 353

65. Passzív elszámolás és egyéb passzív időbeli elhatárolás A 65.1—65.8. sorokban kell szerepeltetni a külföldiekkel és belföldiekkel szembeni forinttal, illetve devizával kapcsolatos valamennyi passzív elszámolást, ideértve az passzív időbeli elhatárolásokat is (az 5. Passzív időbeli kamatelhatárolások sorban szerepeltetett kamatelhatárolások kivételével). A nem nyereségérdekeltségű szervekkel kapcsolatos passzív elszámolások és egyéb passzív időbeli elhatárolások összegét — amelyet az I. C Tájékoztató adatok 89.4. egyéb passzív időbeli elhatárolás és elszámolás sorában külön is ki kell mutatni — a 65.1. Kormányzati szektorral sorban kell szerepeltetni. A passzív elhatárolások között feltüntetendő — egyes szektorokra jellemző — legfontosabb tételek a következők. 65.1. Kormányzati szektor Ebben a sorban szerepel az állami költségvetéstől lebonyolításra átvett, de folyósításra még nem került kölcsön állománya (ha a főkönyvi számla összevont egyenlege Követel jellegű); az állami költségvetéssel szembeni tartozá- 1998/56. szám sok, ideértve az adótartozások adónemenkénti nettósított összegét, ha az egyes adónemek egyenlege Követel jellegű; a társadalombiztosítással (az Országos Nyugdíjbiztosítási Főigazgatósággal, valamint az Országos Egészségbiztosítási Pénztárral és önkormányzataikkal) szembeni tartozások; a Munkaerőpiaci Alappal kapcsolatban kimutatott kötelezettség értéke; az Állami Fejlesztési Intézettel szemben még fennálló passzív elszámolások, a nem nyereségérdekeltségű szervekkel szembeni passzív elszámolások és egyéb passzív időbeli elhatárolások stb. 65.2. Önkormányzatok Itt az önkormányzatokkal és intézményeikkel szembeni tartozások (pl. helyi adók) szerepelnek. 65.4. Hitelintézetek Itt az Szkr. szerint hitelintézeti kötelezettségként kimutatandó, más hitelintézetektől lebonyolításra átvett és még nem továbbadott hitelek összege [ideértve a konzorciális hitelnyújtás keretén belül a szervező bankhoz a hitelnyújtó hitelintézet által átutalt hiteleket is, illetve a végső adós (hitelfelvevő) által átutalt törlesztőrészletek lebonyolító (szervező) bank által még nem továbbutalt összegét], hitelintézetekkel szembeni passzív pénzügyi elszámolások és egyéb passzív időbeli elhatárolások mutatandók ki. 65.6. Vállalkozók Ide a beruházási szállítókkal, az egyéb belföldi szállítókkal, illetve vevőkkel (ha a számlaegyenlege Követel jellegű) szembeni tartozások, a vállalkozókkal szembeni passzív pénzügyi elszámolások és egyéb passzív időbeli elhatárolások stb. kerülnek. 65.7. Lakosság Itt a munkavállalókkal és tagokkal kapcsolatos passzív elszámolások (jövedelemelszámolás, fel nem vett járandóság és egyéb elszámolások) és egyéb passzív időbeli elhatárolások összegét kell feltüntetni. 65.9. Passzív időbeli elhatárolások működési költségekre Ebbe a sorba külön ki kell emelni az időbeli elhatárolásokból a működési költségek összegét.

Source: https://magyarkozlony.hu/hivatalos-lapok/3e02abc0a0cb62f0065830fcfced94e28ce56659/dokumentumok/fd6553a8a14a44bbf9e49db80bb2421cb2a01807/letoltes